google/wiki40b huggingface dataset:
Diss (Norfolk)

Beskrivelse

Byen har en rekke historiske bygninger, deriblant en sognekirke fra 1300-tallet. Rett ovenfor denne står Dolphin House fra det 1500-tallet. Den har store bjelker av eik som viser at det var en høystatusbygningen, og man mener den opprinnelig kan ha tilhørt en ullhandler. Frem til 1960-årene var det en pub der; bygningen huser nå flere små firmaer. Byen har også et museum.
Tilstøtende til Dolphin House er byens markedsplass, byens geografiske og sosiale sentrum. Markedet blir holdt hver fredag, unntatt Langfredag og andre helligdager og feriedager, og blir da holdt den forgående torsdagen. Et mangfold av lokale handelsmenn og bønder selger frisk frukt og grønnsaker, kjøtt, fisk og ost. Markedet fikk sitt charter som kjøpstad av kong Rikard Løvehjerte. Byens postkontor og fremste butikkgate, Mere Street, er også lokalisert ved markedsplassen.
Jernbanestasjonen i Diss betjener Great Eastern Main Line som går mellom London og Norwich.
Rundt 6 km øst for Diss er krigsminnemuseet 100th Bomb Group Memorial Museum ved den tidligere militære RAF-flyplassen Thorpe Abbotts.
I mars 2006 ble Diss den tredje byen i Storbritannia som sluttet seg til Cittaslow, en internasjonal organisasjon som fremmer konseptet «trege byer».
Lokalavisen Diss Express ble grunnlagt i 1864.
Magne Gausdal

Magne Gausdal var en forfatter fra Arendal.
West Singhbhum (distrikt)

Demografi

Ved folketellingen i 2011 var det 1 501 619 innbyggere i distriktet, mot 1 233 945 i 2001. Den urbane befolkningen utgjør 14,53 % av befolkningen.
Barn i alderen 0 til 6 år utgjorde 16,92xx i 2011 mot 18,96 % i 2001. Antallet jenter i den alderen per tusen gutter er 980 i 2011 mot 978 i 2001.
Tenthras

Utseende

Middelsstore, brunrøde trebukker, det første antenneleddet, dekkvinger og lår kan være svarte. Antennene er tynne og noe kortere enn kroppen. Pronotum har rundede sider med en uttrukne, skarpt vinklede bakhjørner. Dekkvingene er jevnbrede. Beina har påfallende tykke, klubbeformede lår.

Levevis

Larvene lever i død ved som de fleste andre trebukker.

Utbredelse

Slekten er utbredt I Mellom- og Sør-Amerika, fra Costa Rica i nord til Bolivia i sør.
Derung

Derung (哈尼族 pinyin: Hānízú) er ett av de aller minste av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 er det 7.426 av dem i Kina, for det meste i det autonome fylke Gongshan for derung- og nu-folkene og i det autonome prefektur Nujiang Lisu, begge nordvest i provinsen Yunnan.
Tesifallet

Tesifallet var et kvikkleireras ved Theisen (Tesen) gård i Nes i Akershus i 1795.
Leirskredet var svært omfattende, og Vorma ble demmet opp over flere kilometer. Dette medførte at Mjøsa steg flere meter over sine bredder, og militære styrker måtte rykke inn for å bidra i arbeidet med å få gravd nytt elveløp.
Lagtingsvalget på Færøyene 1946

Lagtingsvalget på Færøyene 1946 ble avholdt 6. november 1946, og valgte 20 medlemmer av Lagtinget.
I 1946 ble det avholdt en folkeavstemning angående Færøyenes uavhengighet. Et knapt flertall stemte for løsrivelse fra Danmark, men da Færøyene ble erklært som en selvstendig nasjon, satte det danske Folketinget ned foten, og den danske kongen oppløste Lagtinget 24. september. Den 6. november ble det utlyst nyvalg, som gav partiene som ønsket fortsatt fellesskap med Danmark et knapt flertall på Lagtinget.
Antallet lagtingsmedlemmer ble samtidig endret fra 23 til 20.
Fra 1948 trådte Hjemmestyreloven i kraft, og Lagtinget valgt i 1946 kunne velge Andrass Samuelsen til øyenes første statsminister.
Verdensmesterskapet i vektløfting

Verdensmesterskapet i vektløfting ble arrangert første gang i 1891 i London, og arrangeres hvert år.
Platycolaspis

Utseende

Små (ca. 2 millimeter), avlange, sylindriske, halvmatte, rødbrunlige bladbiller. Oversiden er tett og kraftig punktert. Antennene er lange og tynne. Hodet er godt synlig ovenfra, pronotum er rundet, dekkvingene nokså jevnbrede.

Levevis

Hettebladbiller er særlig aktive i varme og solskinn.

Utbredelse

Artene lever i Australia.
Ashley Young

Watford

Han debuterte som 18-åring og scoret mot Millwall. Han spilte fem kamper sesongen 2002 som innbytter. Han scoret tre mål den sesongen. Han debuterte fra start i ligacupen. Han slo igjennom for fullt i sesongen 2004/2005 da han spilte 34 kamper for Watford i The Championship. Han hadde mange målgivende pasninger den sesongen og det var stor interesse fra mange klubber. Han fikk tildelt prisen for beste yngste spiller den sesongen i Watford.
I 2005/2006-sesongen startet han 41 kamper for Watford og scoret 15 ganger. Han spilte spiss ofte den sesongen under trener Andy Boothroyd. Watford spilte playoff mot Leeds United og vant 3-0, og Watford rykket opp til Premier League.
I januar 2007, da overgangsmarkedet var åpent, var det tre klubber som la inn bud på £5 millioner. De tre klubbene var ukjente, men alle budene ble avslått. 12. januar 2007 la enda en klubb inn et bud på £7 millioner, men Watford avslo også dette budet.
Den engelske storklubben West Ham United la inn et bud på £10 millioner, men Young var ikke fornøyd med den personlige avtalen, så han ville vente på et bedre bud.

Aston Villa

Den 18. januar la Aston Villa inn et bud på £8 millioner og da sa han ja med en gang. To dager senere var også den personlige kontrakten i orden. Young passerte den medisinske testen 21. januar. Han debuterte 31. januar mot Newcastle United på St. James Park hvor Aston Villa tapte 3-1. Ashley Young startet sesongen 2007/08 veldig bra og det førte til at han ble tatt ut til A-laget til England. Blant annet scoret han et fantastisk frispark mot Blackburn som overlistet Brad Friedel.

Manchester United

Den 23. juni 2011 ble det klart at Young hadde signert en 5-årskontrakt med Manchester United.

Landslaget

I 2005 var han på Englands U-21 landslag sammen med lagkamerat Chris Eagles. Young startet kampen hvor England vant 1-0. Hans fantastiske form på landslaget fortsatte i 2006. Han spilte også mot Sveits da England vant og det førte til at U-21 laget kom til EM 2007. Han storspilte i de kampene han deltok i.
Den 31. august 2007 tok Steve McClaren ham ut til A-landslaget for kampene mot Russland og Israel i EM-kvalifiseringen, men han fikk ikke spille. England klarte dessverre ikke å kvalifisere til EM i fotball 2008. Han debuterte for det engelske landslaget mot Østerrike i en privatlandskamp i november 2008.
Han ble tatt ut i Englands tropp til VM i fotball 2018 i Russland.
Bitola kraftverk

Bitola kullkraftverk er et av i alt tre varmekraftverk i byen Bitola helt sør i Nord-Makedonia. Det ligger 12 km øst for sentrum av byen og har en installert produksjonskapasitet på 675 MW fordelt på 3 blokker á 225 MW hver. Kjølingen skjer via Crna-elva.
Brenselkilden er lav-bitumenøst kull og lignitt, ogt det brukes råolje til å tenne opp kokerne. Hvert år brennes 6,3 millioner tonn kull. Årlig utslipp av CO2 er 5,7 millioner tonn, mens det slippes ut 64 000 tonn SO2, 6 200 tonn NOX og 2 400 tonn svevepartikler.
Operatør er selskapet REK Bitola. Blokk 1-3 ble utbygd 1980–1988. De tre kraftverkene i Bitola leverer 70% av landets elektrisitet. Forøvrig ligger Strezevo vannkraftverk – landets største – i samme kommune. Selskapet eier Suvodol kullgrube som ligger nær kraftverket.
Al-Shuaibah kraftverk

Al-Shuaibah kraftverk er et varmekraftverk i Saudi-Arabia. Det har en installert produksjonskapasitet på 4 323 MW.
Brenselkilden er tungolje eller fyringsolje. Anlegget er det største i landet og i hele Midtøsten målt etter installert effekt, og er blant de fem kraftigste oljefyrte kraftverk i verden.
Transportøransvar

Transportøransvar er et pålegg til trafikkselskaper som befordrer personer inn over en internasjonal grense med såvel buss, tog, luftfartøy og ad sjøveien om at de skal undersøke om passasjerene er i besittelse av et gyldig pass og eventuelt visum, før de befordrer passasjerene inn i et land der det gjelder et transportøransvar. Hvis et trafikkselskap sender personer som ikke er i besittelse av pass, og eventuelt visum, inn i landet, kan selskapet bli ilagt bøter.
Schengentraktaten inneholder regler for transportøransvar, slik at transportvirksomheter som befordrer personer uten tilstrekkelig legitimasjon inn over en ytre grense (en grense mellom et land som er medlem av schengensamarbeidet og et land som ikke er), kan bli straffet. 
I tillegg vedtok den svenske nasjonalforsamlingen, Riksdagen, i desember 2015 en lov om transportøransvar, gjeldende fra 4. januar 2016, for å begrense antallet av asylsøkere som reiser mot Sverige. Den ble opphevet i mai 2017. I Danmark har Folketinget i samme måned vedtatt en lov som gir den danske regjeringen anledning til å innføre transportøransvar hvis den skulle finne det nødvendig. Drosjetransport er ikke omfattet av Folketingets lov om transportøransvar, men drosjesjåføren kan risikere å bli dømt for menneskesmugling. Disse nasjonale lovene utvider således schengentraktatens transportøransvar til også å omfatte transport av passasjerer på tvers av schengensamarbeidets interne grenser.
Nettvett

CkfhtNettvett.no

Nettvett.no er et norsk nettsted hvor en finner informasjon, råd og veiledning om sikker bruk av Internett. Informasjonen er rettet både mot private brukere og små og mellomstore bedrifter. Nettvett.no er laget av Post- og teletilsynet på oppdrag fra bdnxbfbbcbxbfbzbfjxbvfbfbbfbxbxbxbfbfbxjjfbfkdndkxbgic nrkgbt Gud FKF vogn. Gkfbg gkfbg gkfbg gjør helg gkfbg gkfbg tjfbgnrbtjfbg gkfbg gkfbg hjcodbbxkrbg vitjing ckfkxbg gk kg gkfbg gixkfjt krig t UC fly gir CLC. I l lol l l l l l l lgbfuxbfbj k kgntnjxjgbj NTNU. T gkt cnyngkb g hjt ngnjfngnh v og i samarbeid med andre myndigheter, IKT-bransjen og representanter for brukerne. Nettvett.no vant It-sikkerhetsprisen på Dataforeningens Rosing-prisutdeling 2006.
På Nettvett.no får en informasjon og hjelp om blant annet surfing, e-post, brannmur, spam, virus, fildeling, chatting, e-handel, beskyttelse mot tap og ødeleggelse, uønsket innsyn i egen informasjon og beskyttelse mot angrep utenfra.
Gollegiella

Gollegiella (nordsamisk for «gullspråket») er en nordisk samisk språkpris som blei oppretta i 2004 av ministerne som var ansvarlige for samiske spørsmål, og av sametingspresidentene i Norge, Sverige og Finland. Prisen er på 15 000 euro og blir delt ut annethvert år.
Enkeltpersoner og institusjoner i disse tre landa og Russland kan gjøre framlegg om kandidater. Formålet med prisen er å fremme, utvikle og bevare de samiske språka. Prisen kan bli delt ut til enkeltpersoner, grupper, organisasjoner og institusjoner, og det er mulig å dele prisen.
Heteronychini

Utseende

Små til middelsstore (5-12 millimeter), avlange, mer eller mindre brunlige oldenborrer. Kroppen er fint hårete. Larvene har rødbrune hodekapsler.

Levevis

Larvene lever i jorda, der de eter røtter. Larveutviklingen tar vanligvis ett år, men kan ta to. De voksne billene er nattaktive og tilbringer dagen nede i jorda. De eter gjerne blader, særlig nye skudd, og knopper. Noen arter tar ikke næring til seg som voksne.

Skadedyr

Noen av artene kan gjøre betydelig skade på dyrkede planter. Det er de voksne billene som er mest skadelige, ved at de eter eller skader nye skudd og spirer, men også larvene kan gjøre skade ved sin rot-eting. De fleste av artene er likevel uten negative økonomiske effekter.

Utbredelse

Gruppen er utbredt i Australia.
Friidrett under Middelhavslekene 1971

Friidrett under Middelhavslekene 1971. Friidrett var en av flere sporter under de sjette middelhavslekene ble arrangert i İzmir i Tyrkia i perioden 6. til 17. oktober 1971. Det var sjette gangen som friidrett var med på programmet under Middelhavslekene. Det ble konkurrert i tjuefire øvelser for menn og åtte for kvinner. Italia ble beste nasjon mef tolv gullmedaljer foran Hellas med seks.
Tidslinje for angrepet på Norge i 1940

Tidslinje for angrepet på Norge 1940 er oversikt over hendelser som ledet opp til den tyske invasjonen 9. april og de etterfølgende kamphandlinger til alle norske styrker kapitulerte.
Samisk folkehøgskole

Samisk folkehøgskole ble opprettet i 1936 i Karasjok av Norges Samemisjon. Skolen holdt til i leide lokaler og den første rektor var Ottar Bondevik. I 1944 ble skolen brent under Tvangsevakueringen og nedbrenningen av Finnmark og Nord-Troms. Den kom i gang igjen i 1949 og i 1951 kunne den flytte inn i egne bygninger. I 1985 fikk skolen ikke nok elever og gikk inn. I 1988 brant skolebygningene, men de ble bygget opp igjen og skolen startet nye kurs i 1991, nå med samisk personale. I 2000 ble den nedlagt for godt og i 2009 ble bygningene solgt. 
Da skolen ble opprettet, var offisiell norsk politikk fornorsking av samer. Mange ønsket at skolen skulle være et alternativ til fornorskingspolitikken, men skolen var avhengig av statsstøtte, og da måtte man ikke utfordre staten for mye. Skoledirektør Lyder Aarseth skrev i 1938 i en hilsen til Samemisjonens 50-årsjubileum om DSF: «Denne skole er ingen reaksjon mot fornorskningen, men et middel til å løfte den samiske ungdom op til like rettigheter med all annen ungdom i landet.»  Paul Ryan, rektor ved skolen 1957–77, sa det slik: «Skolens innhold og program var nok ikke det samme som Otterbech hadde tenkt. Men den var dog en skole ulik alle andre i landet. Om ikke bruken av samisk hadde et samepolitisk sikte, så ble språket brukt både i sang, ved andakter og møter. Dessuten ble det gitt undervisning i horn- og beinsløyd, kuftesøm og bandvev. Skolen hadde så å si bare samiske elever og samisk var naturlig nok det levende talemål.»
Makhatsjkala

Makhatsjkala (russisk: Махачкала́) er hovedstad i den russiske republikken Dagestan, og ligger cirka 1600 km sør for Moskva. Den ligger ved østbredden av Kaspihavet, og hadde om lag 460 000 innbyggere i 2004. Den ble grunnlagt i 1844 som et russisk fort, og fikk bystatus i 1857. Opprinnelig fikk byen navnet Petrovskoje, etter den russiske tsaren Peter den store som besøkte regionen i 1722. Byen ble omdøpt til Petrovsk-Port i 1857, og i 1921 Makhatsjkala etter den lokale bolsjeviklederen Makhatsj. Byen ble hovedstad i 1922.
Makhatsjkala er en viktig havneby. Rørledninger fører olje fra feltene ved Groznyj og Izberbasj til byens oljeraffinerier. Byen har også romfarts-, skipsbyggings-, næringsmiddel- og tekstilindustri.
Byen er oppdelt i tre distrikter: Leninskij, Sovetskij, og Kirovskij. Et jordskjelv gjorde stor skade i 1970, og en stor del av byen er gjenoppbygd siden da. Siden starten på krigen i Tsjetsjenia har byen vært utsatt for en rekke terrorhandlinger.
Unni Berge

Biografi

Berge er utdannet statsviter fra Universitetet i Oslo og skrev masteroppgaven Petroleumsaktivitet i Barentshavet: Konflikt eller sameksistens på Fridtjof Nansens Institutt. I 2006 jobbet hun som fagansvarlig for oljesaker i Miljøstiftelsen Bellona. Fra 2007 til april 2012 jobbet hun med løsninger på klimaproblemet i miljøstiftelsen ZERO. I april 2012 gikk hun over til å være politisk rådgiver for utviklingsminister Heikki Holmås.
Hun var leder for Operasjon Dagsverks Jente-kampanje. i 1999. Før det var hun leder av Operasjon Dagsverk i Sogn og Fjordane i tre år. Berge satt i sentralstyret i Natur og Ungdom i perioden 2001–2003. I perioden 2001–2009 satt hun i styret i Sofieprisen. Fra 2008 er hun valgt inn i Bioteknologinemnda.

Bibliografi

Høsten 2009 ga hun ut boken FEBER. Historia om norsk olje og gass sammen med Gudmund Skjeldal på forlaget Cappelen Damm.
Isfjorden (bygd i Rauma)

Landskap

Bygda er omkranset av markerte fjelltopper som Kirketaket (1439moh), Gjuratinden (1712moh), Store Venjetind (1852moh) og Romsdalshornet (1550moh).
Elvene Isa, fra Grøvdalen, og Glutra, fra Dalsbygda, møtes og renner sammen ut i Isfjorden. Begge er gode lakseelver.
Kvanndalen er en sidedal til Dalsbygda. Mot vest kneiser Vengjetindan og i sør ender dalen i Kvanndalstind med Torshammaren. Dalen regnes som en naturperle, og er ennå fri for menneskelige inngrep som kraftlinjer og veier.
Vengedalen er en sidedal mot sør. Det er ni kilometer bilvei (bomvei) opp til Vengedalsetra og Vengedalsvatnet. Fra enden av bilveien er det en kort oppstigning (omtrent 100 høydemeter) til Litlefjellet (800 meter), herfra er det utsikt rett over mot Trollveggen og ned Romsdalen til Åndalsnes. Dalen brukes som utgangspunkt for fjellklatring på Store Venjetind og Romsdalshorn.

Konfeksjonsindustri og Nordlandshandel

Isfjorden er kjent som «konfeksjonsindustriens vogge» i Norge. Grunnen til dette var at det var det en utstrakt handel til Nord-Norge fra Rauma. De fleste av Nordlandshandlerne i Rauma, kom fra den forholdsvis lille bygda Isfjorden. Denne handelen ga bygda en enorm optimisme og det blomstret opp med skomakerverksteder og det ble sydd klær nær sagt i alle hjem. Nordlandshandelen utløste et enestående håndverksmiljø. Varene var opprinnelig hjemmeproduserte, men etterhvert ble det etablert flere fabrikker. Dette gjorde at Isfjorden senere har blitt kalt konfeksjonsindustriens vogge i Norge. En av konfeksjonsfabrikkene er bevart som minne og industrimuseum, Konfeksjonsmuseet, den tidligere Oddfred Tokles konfeksjonsfabrikk .
Fredericton

Geografi

Fredericton ligger inne i landet ved Saint John-elva. Avstanden til Fundybukta er 135 km.

Historie

Byen ble grunnlagt som Frederick's Town mellom som ledd i arbeidet lojalistenes gjorde fra 1783 med å etablere en provins som var lojal mot den britiske kongen. Byen fikk navn etter prins Frederick, nest eldste sønn av kong Georg III av Storbritannia. Da New Brunswick ble etablert i 1784, ble byen provinshovedstad og militært hovedkvarter for britiske styrker. I 1785 ble byen fylkessete for York County. Fredericton fikk bystatus i 1848.
Det anglikanske bispedømmet for New Brunswick ble opprettet i 1845 og fikk ny katedral i nygotisk stil, Christ Church Cathedral, som sto ferdig i 1853.
Den britiske garnisonen ble nedlagt i 1859. Byen vokste på grunn av tømmerhogst, noe landbruk og som følge av byens rolle som trafikknutepunkt. Befolkningens religiøse sammensetning forandret seg også, med irske immigranter og med flere presbyterianere og katolikker. I 1901 hadde byen 7117 innbyggere.
I 1973 ble omliggende områder innlemmet i Fredericton.

Demografi

I 2011 hadde byen en 56224 innbyggere. 84,8% hadde engelsk som eneste morsmål, mens 6,9 % hadde fransk.

Universitetsby

University of New Brunswick ble grunnlagt i 1785 som Provincial Academy of Arts and Sciences. I 1828 ble det til King's College og i 1859 skiftet det navn til University of New Brunswick.
Det katolske Saint Thomas University flyttet til byen i 1964. University of Fredericton er et privat universitet som tilbyr studier i bedriftsøkonomi og ledelse over internett. Det fikk godkjennelse for sine studieprogrammer i 2007.
The Jist

Biografi

Sandtrov og Standall er begge fra Sundmøre, men møttes ikke før de begynte å studere musikk i Oslo 2011. De ønsker å utforske lydene i et stresset urbant storbymiljø. Det selvtitulerte debutalbumet ble utgitt i 2014, etter to år med utforsking og artikulering av det høyst originale språket, som anvendes sammen med en alternativ tilnærming til instrumentene for å lage skisser til et fritt improvisert lydlandskap. De bringer med seg en eksperimentell tilnærming til improvisasjonens møte mellom den nyskapende vokalen og gitaristen som de tar til et nytt nivå. Albumet ble spilt inn i Bergen, med John Hegre bak spakene i miks og mastring og cover utarbeidet av kunstneren Henrik Koppen.
Interkommunalt arkiv i Rogaland

Interkommunalt Arkiv i Rogaland IKS (IKA Rogaland) er et interkommunalt selskap eid av 25 kommuner i Rogaland. IKA Rogaland ble stiftet 1. januar 1976 og var det første interkommunale arkivet som ble etablert i Norge. Arkivet har seks ansatte og har per i dag plass til 5 km med arkivmateriale. Arkivet er et av flere interkommunale arkiv som finnes i Norge.

Historie

Interkommunalt arkiv i Rogaland ble etablert fordi daværende statsarkivar i Stavanger, Hans Eyvind Næss, ønsket å styrke arkivvernet i offentlig sektor. Da IKA Rogaland ble etablert i 1976 hadde det 13 medlemskommuner. I dag er alle kommunene i Rogaland medlemmer, unntatt Stavanger kommune som har eget byarkiv. Fra 2017 gikk også Rogaland Fylkeskommune inn som eier.  
De første ti årene drev IKA Rogaland hovedsakelig med ordning av eldre og avsluttet arkivmateriale til medlemskommunene. Etterhvert begynte også IKA Rogaland med konsulentbistand og kursvirksomhet. På 1990-tallet begynte også IKA Rogaland å gi rådgiving innenfor bruk av IT i arkivdanningen og var med på å utvikle KOARK, som er et arkivsystem. 
I 1992 vedtok Odelstinget Lov om akiv og i 1999 forelå forskriftene til denne loven. Denne loven hadde stor betydning for videreutviklingen av IKA Rogaland og åpnet også opp for at det også skulle være et depot. I 2002 ble dermed IKA Rogaland depot og mottok i august samme året første avlevering av arkivsaker. En annen følge av loven var at IKA Rogaland gikk fra å være et interkommunalt foretak til et interkommunalt selskap.
I 2017 flytter Interkommunalt Arkiv i Rogaland til Arkivenes hus på Ullandhaug i Stavanger. De blir da samlokalisert med Statsarkivet i Stavanger, Stavanger byarkiv og deler av Misjonsarkivet. Arkivenes hus vil bli et moderne arkivbygg med utstillingsområde, lesesal og kafe.

Oppgaver

IKA Rogaland sine hovedoppgaver er både å gi rådgiving og holde kurs innenfor moderne arkivdanning og arkivplanlegging og være et depot for eldre arkivmateriale i kommunene. Som depot, tar IKA Rogaland imot både arkiv, både i papir og elektronisk format.
Arkivet skal ta vare på materiale og gjøre det tilgjengelig for offentlig bruk, forskning og kulturelle formål. Det skal også være med å utvikle effektive og rasjonelle arkivtjenester for sine eiere.

Styreform

Det øverste organet for selskapet er representantskapet, som alle medlemskommunene deltar i. Representantskapet velger 4 representanter fra kommunene til styret. I tillegg skal også de ansatte velge 1 representant til styret.

Beliggenhet

IKA Rogaland deler lokaler med Statsarkivet i Stavanger og har kontorer og magasin i Bergelandsgate 30 i Stavanger. IKA Rogaland deler også lesesal med Statsarkivet i Stavanger og her kan publikum få tilgang til arkivmaterialet.
Kolon

Bruk i norsk

I vanlige setninger skrives kolon uten blank skilletegn foran, men med ett blankt skilletegn etter tegnet.
Web NDL Authorities

Web NDL Authorities (Japansk 国立国会図書館典拠データ検索・提供サービス, Kokuritsu Kokkai Toshokan Tenkyo Dēta Kensaku, Teikyō Sābisu) er autoritetspost-registeret til det japanske nasjonale parlamentsbiblioteket (NDL). Det engelske navnet brukes også i japanske tekster. Databasen omfatter personer, familienavn, bedrifter, stedsnavn og titler.